stanford-oval/wikipedia huggingface dataset:
มงกุฎพระราชินีแมรีแห่งโมดีนา
รูปแบบ

สำหรับตัวเรือนมงกุฎทำจากทองคำ ประดับด้วยคริสตัล (แทนที่เพชรที่ถูกย้ายไปประดับที่มงกุฎองค์อื่น) เงิน และไข่มุก ภายในกรุด้วยผ้ากำมะหยี่สีม่วงเข้ม ขอบทำด้วยขนเออร์มิน บริเวณฐานประดับเพชรทรงรีจำนวน 18 เม็ด ขนาบบนล่างด้วยไข่มุก ด้านบนเป็นสัญลักษณ์ดอกลิลลี (เฟลอร์ เดอ ลีส) จำนวนสี่ดอก สลับกับกางเขนแพตตี ซึ่งองค์ประกอบทั้งแปดนี้ประดับด้วยเพชรใหญ่น้อยขนาดต่างๆ  ด้านบนมงกุฎเป็นส่วนโค้งจำนวน 2 โค้ง (4 ก้าน) ประดับด้วยไข่มุกยาวตลอดก้าน และขนาบด้วยเพชรทั้งสองด้าน โดยก้านทั้งสี่นั้นแล่นขึ้นไปบรรจบที่ลูกโลกประดับเพชร ซึ่งด้านบนสุดนั้นเป็นกางเขนแพตตีฝังเพชรเม็ดใหญ่ ปลายแขนกางเขนทั้งสามประดับด้วยไข่มุกด้านละ 1 เม็ด
คริสตัลแก้วเจียระไนได้ถูกนำมาใส่แทนที่เพชรที่ถูกเช่ามาสำหรับใช้ในพระราชพิธีบรมราชาภิเษกของพระราชสวามีในปีค.ศ. 1685 และพระราชพิธีอื่นๆ ซึ่งมงกุฎองค์นี้ถือเป็น "มงกุฎพระอัครมเหสี" (Consort Crown) องค์แรกของอังกฤษภายหลังจากการฟื้นฟูราชวงศ์ในปีค.ศ. 1660 (ช่วงสงครามกลางเมืองอังกฤษ มงกุฎแห่งราชวงศ์อังกฤษได้ถูกทำลายลงสิ้นภายใต้การปกครองของโอลิเวอร์ ครอมเวลล์)  มงกุฎทั้งสามองค์นี้สร้างโดยช่างอัญมณีแห่งราชสำนักในสมัยนั้น คือ ริชาร์ด โบวัวร์ ซึ่งภายหลังได้รับการบันทึกโดย ฟรานซิส แซนด์ฟอร์ด ว่า "ได้รับเกียรติอย่างสูงยิ่งที่ทำให้ทั้งสองพระองค์พึงพอพระราชหฤทัยยิ่ง"
การใช้งาน

ถึงแม้ว่าสมเด็จพระราชินีแมรี จะไม่ได้ทรงมงกุฎองค์นี้ในพระราชพิธีบรมราชาภิเษกของพระองค์เอง แต่ก็มีความสำคัญในเวลาต่อมา เพื่อใช้เป็นมงกุฎราชาภิเษกสำหรับพระราชินี ที่ใช้ในพระราชพิธีบรมราชาภิเษกสำหรับพระอัครมเหสีพระองค์ถัดไปจนถึงปีค.ศ. 1831 โดยพระองค์ได้ทรง"มงกุฎราชาภิเษก"ของพระองค์ในระหว่างพระราชพิธีฯ ซึ่งต่อมาได้หายไป และได้ใช้"มงกุฎแห่งพระราชวงศ์" สำหรับเป็นมงกุฎพระอัครมเหสีในรัชกาลถัดมา
มงกุฎองค์นี้จะถูกประดับด้วยอัญมณีและเพชรในแต่ครั้งที่มีงานพระราชพิธีบรมราชาภิเษก โดยได้ผ่านการใช้งานในรัชสมัยของสมเด็จพระราชินีนาถแมรีที่ 2 (ค.ศ. 1689), สมเด็จพระราชินีนาถแอนน์ (ค.ศ. 1702) และสมเด็จพระราชินีแคโรไลน์ (ค.ศ. 1727) จึงเป็นธรรมเนียมไปโดยปริยายที่ ว่าที่สมเด็จพระราชินีแห่งอังกฤษนั้นจะต้องทรงมงกุฎองค์นี้ในพระราชพิธีบรมราชาภิเษกจนกระทั่งถูกแทนโดย "มงกุฎพระราชินีชาร์ลอตต์" ตามมาโดย มงกุฎพระราชินีอเดลเลด ในปีค.ศ. 1831 และในที่สุดธรรมเนียมได้เปลี่ยนไปโดยให้มีการสร้างมงกุฎองค์ใหม่สำหรับพระราชพิธีบรมราชาภิเษกสำหรับสมเด็จพระราชินี ซึ่งองค์ล่าสุดที่มีการสร้างนั้น คือ มงกุฎพระราชินีเอลิซาเบธ สำหรับสมเด็จพระราชินีเอลิซาเบธ พระราชชนนี
ดูเพิ่ม

เครื่องราชกกุธภัณฑ์แห่งสหราชอาณาจักร
สมเด็จพระราชินีแมรีแห่งอังกฤษ (แมรีแห่งโมดีนา)
มงกุฎพระราชินีแมรีแห่งโมดีนา
พระบรมสาทิสลักษณ์ของสมเด็จพระราชินีแมรีแห่งอังกฤษ (แมรีแห่งโมดีนา)
มนต์รักกางเกงยีนส์

| มนต์รักกางเกงยีนส์ |
| --- | --- |
Theatrical release poster
กำกับ: เคน ควาพิส
บทภาพยนตร์: เดเลีย เอฟรอน เอลิซาเบธ แชนด์เลอร์
สร้างจาก: มนต์รักกางเกงยีนส์ โดย แอน บราแชส์
อำนวยการสร้าง: เดบรา มาร์ติน เชส เดนิส ดี โนวี Andrew Kosove โบรเดริก จอห์นสัน
นักแสดงนำ: แอมเบอร์ แทมบลิน อเมริกา เฟอร์เรรา เบลก ไลฟ์ลี อเล็กซิส เบลเดล
กำกับภาพ: John Bailey
ดนตรีประกอบ: คลิฟฟ์ เอเดลแมน
บริษัทผู้สร้าง: Alcon Entertainment 12th Street Productions Di Novi Pictures 
ผู้จัดจำหน่าย: Warner Bros.
วันฉาย:   1 มิถุนายน ค.ศ. 2005 (2005-06-01) 
ความยาว: 119 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $25 ล้าน
ทำเงิน: $42,013,878
มนต์รักกางเกงยีนส์ (อังกฤษ: The Sisterhood of the Traveling Pants) เป็นภาพยนตร์ดราม่าอเมริกัน ออกฉายโดยวอร์เนอร์บราเธอส์ เนื้อเรื่องยึดตามนวนิยายเรื่อง มนต์รักกางเกงยีนส์ เขียนโดย แอน บราแชส์ กำกับโดย เคน ควาพิส และเขียนเรื่องโดยเดเลีย เอฟรอน
งบประมาณของภาพยนตร์อยู่ที่ 25 ล้านดอลลาร์สหรัฐ ที่บ็อกซ์ออฟฟิศ ภาพยนตร์ทำรายได้ได้ 39,053,061 ดอลลาร์สหรัฐ ดีวีดีออกจำหน่ายในสหรัฐอเมริกาในวันที่ 11 ตุลาคม ค.ศ. 2005 และเสนอบทวิจารณ์ของแอมเบอร์ แทมบลิน อเล็กซิส เบลเดล และอเมริกา เฟอร์เรรา และฉากที่ถูกตัดออก (บรรยายโดยควาพิส) ภาพยนตร์ถ่ายทำบางส่วนที่บริเวณคัมลูปส์ และแอชครอฟต์ ในรัฐบริติชโคลัมเบีย ประเทศแคนาดา
มนุษยนิยมเปลี่ยนผ่าน

มนุษยนิยมเปลี่ยนผ่านหรือแนวคิดพ้นมนุษย์หรือลัทธิพ้นมนุษย์ (อังกฤษ: transhumanism) เป็นแนวคิดหนึ่งที่ถูกพูดถึงทั่วโลก มีเป้าหมายเพื่อเปลี่ยนแปลงภาวะของมนุษย์ โดยพัฒนาและเผยแพร่เทคโนโลยีที่สามารถพัฒนาความสามารถของมนุษย์ได้ ทั้งสติปัญญา กายภาพ และจิตใจ
มกุฎราชกุมาร

มกุฎราชกุมาร (อังกฤษ: crown prince) หรือ มกุฎราชกุมารี (อังกฤษ: crown princess) เป็นพระอิสริยยศของรัชทายาทในบางประเทศ มกุฎราชกุมารจะดำรงพระอิสริยยศนี้ไปจนกว่าพระมหากษัตริย์จะสวรรคตหรือสละราชสมบัติ และมกุฎราชกุมารจะเสด็จขึ้นครองราชย์เป็นพระมหากษัตริย์พระองค์ถัดไป ปัจจุบันประเทศที่เรียกรัชทายาทว่ามกุฎราชกุมารมีประเทศไทย (ตำแหน่งสยามมกุฎราชกุมาร) และประเทศแถบสแกนดิเนเวีย
รายพระนามมกุฎราชกุมารในปัจจุบัน > รัฐเอกราช

| ประเทศ | พระฉายาลักษณ์ | พระนาม | พระอิสริยยศในภาษาท้องถิ่น |
| --- | --- | --- | --- |
|  บาห์เรน |  | เจ้าชายซัลมาน บินฮะมัด บินอีซา อัลเคาะลีฟะฮ์ | ولي العهد​ |
|  ภูฏาน |  | เจ้าชายจิกมี นัมเกล วังชุก | འབྲུག་གྔལསེཡ་ |
|  ญี่ปุ่น |  | เจ้าชายฟูมิฮิโตะ เจ้าอากิชิโนะ | 皇嗣 |
|  บรูไน |  | เจ้าชายฮัจญี อัลมุห์ตาดี บิลละห์ | Pengiran Muda Mahkota |
|  เดนมาร์ก |  |  เจ้าชายคริสเตียน วัลเดมาร์ เฮนรี จอห์น | Kronprins |
|  จอร์แดน |  | เจ้าชายฮุซัยน์ บิน อับดุลลอฮ์ บิน ฮุสเซน อัสตานี | ولي العهد |
|  เลโซโท |  | เจ้าชายเลโรโทรี เซเอโซ | Crown prince |
|  โมร็อกโก |  | เจ้าชายมูลัย ฮะซัน บิน มุฮัมมัด อัลอะลาวีย์ | ولي العهد |
|  นอร์เวย์ |  | เจ้าชายโฮกุน มักนุส​ | Kronprins |
|  โอมาน |  | เจ้าชายซัยยิด ษิยะซิน บิน ฮัยษัม อัสซะอีด | ولي العهد |
|  ซาอุดีอาระเบีย |  | เจ้าชายมุฮัมมัด บิน ซัลมาน บิน อับดุลอะซีซ อาล ซะอูด | ولي العهد |
|  สวีเดน |  | เจ้าหญิงวิกตอเรีย อิงกริด อลิซ เดซิเร | Kronprinsessa |
|  ตองงา |  | เจ้าชายซีอาโอซี มานูมาตาโอโง อาลาอีวาฮามามาโอ อาโฮเออีตู กอนสตันติน ตูกูอาโฮ | Kalauni ko e Pilinisi |
รายพระนามมกุฎราชกุมารในปัจจุบัน > สหพันธรัฐ > มาเลเซีย

| รัฐ | พระฉายาลักษณ์ | พระนาม | พระอิสริยยศในภาษาท้องถิ่น |
| --- | --- | --- | --- |
|  รัฐยะโฮร์ |  | ตนกู อิสมาอิล ไอดริส อิบนี สุลต่าน อิบราฮิม อิสมาอิล | Tunku Mahkota |
|  รัฐเกอดะฮ์ |  | ตนกู ซาราฟุดดิน บัดลิซหะฮ์ อิบนี สุลต่าน ซัลเลฮุดดิน | Raja Muda |
|  รัฐกลันตัน |  | เติงกู มูฮัมมัด ฟาหร์กี เปตรา อิบนี สุลต่าน อิสมาอิล เปตรา | Tengku Mahkota |
|  รัฐปะหัง |  | เติงกู ฮัสซานัล อิบราฮิม ชะฮ์ อิบนี อัล-สุลต่าน อับดุลละฮ์ รีอายาตุดดิน อัล-มุสตาฟา บิลละฮ์ ชะฮ์ | Tengku Mahkota |
|  รัฐเปรัก |  | รายา จาอาฟาร์ อิบนี รายา มุดา มุซา | Raja Muda |
|  รัฐปะลิส |  | ตวนกู ซัยยิด ไฟซุดดิน ปุตรา อิบนี ตวนกู ซาเยด ซิราจุดดิน จามาลอุลลาอิล | Raja Muda |
|  รัฐเซอลาโงร์ |  | เติงกู อามีร์ ชะฮ์ อิบนี สุลต่าน ชาราฟุดดิน ไอดริส ชะฮ์ | Raja Muda |
|  รัฐตรังกานู |  | เติงกู มุฮัมมัด อิสมาอิล อิบนี สุลต่าน มีซาน ไซนัล อาบีดิน | Yang di-Pertuan Muda |

​
รายพระนามมกุฎราชกุมารในปัจจุบัน > สหพันธรัฐ > สหรัฐอาหรับเอมิเรตส์​

| รัฐ | พระฉายาลักษณ์ | พระนาม | พระอิสริยยศในภาษาท้องถิ่น |
| --- | --- | --- | --- |
|  รัฐอัจมาน |  | เชค อัมมาร์ บิน ฮุมาอิด บิน ราชิด อัล นุอัยมี | ولي العهد |
|  รัฐดูไบ |  | เชค ฮัมเดน บิน มูฮัมหมัด อัล มักทูม | ولي العهد |
|  รัฐฟูไจราห์ |  | เชค โมฮัมเมด บิน ฮามัด บิน โมฮัมเมด อัล ชัรกี | ولي العهد |
|  รัฐราสอัลไคมาห์ |  | เชค มุฮัมเมด บิน ซะอุด บิน ซากีร์ อัล กอสิมีย์ | ولي العهد |
|  รัฐชาร์จาห์ |  | เชค เฏาะลาล บิน มุฮัมมัด บิน เฏาะลาล อัล กอสิมีย์ | ولي العهد |
|  รัฐอุมม์อัลไกไวน์ |  | เชค ราชิด บิน ซะอุด บิน ราชิด อัล มุอัลลา | ولي العهد |
ดูเพิ่ม

รายพระนามรัชทายาทผู้มีสิทธิโดยตรง
มณฑลทหารกลาง

| มณฑลทหารกลาง Central Military District |
| --- | --- |
Центральный военный округ
ตรามณฑลทหารกลาง
ประจำการ: 21 ตุลาคม 2010
ประเทศ:  รัสเซีย
รูปแบบ: มณฑลทหาร
ขึ้นกับ: กองทัพรัสเซีย
กองบัญชาการ: เยคาเตรินเบิร์ก
อิสริยาภรณ์: เครื่องอิสริยาภรณ์ธงแดง
ผู้บังคับบัญชา
ผู้บัญชาการปัจจุบัน: พันเอกอเล็กซานเดอร์ ลาแปง
เครื่องหมายสังกัด
ธง: 
อาคารกองบัญชาการมณฑลทหารกลางในเยคาเตรินเบิร์ก
มณฑลทหารกลาง (อังกฤษ: Central Military District; (รัสเซีย: Центральный военный округ) เป็นมณฑลทหารของประเทศรัสเซีย
มันเป็นหนึ่งในห้ามณฑลทหารของกองทัพรัสเซีย โดยมีเขตอำนาจศาลหลักอยู่ในภูมิภาคโวลก้า ยูรัล และไซบีเรียตอนกลางของประเทศ และฐานทัพรัสเซียในรัฐหลังโซเวียตในเอเชียกลาง มณฑลทหารกลางถูกสร้างขึ้นโดยเป็นส่วนหนึ่งของการปฏิรูปทางทหารในปี ค.ศ. 2008 และก่อตั้งโดยพระราชกฤษฎีกาประธานาธิบดีฉบับที่ 1144 ลงนามเมื่อวันที่ 20 กันยายน ค.ศ. 2010 โดยเป็นการควบรวมของมณฑลทหารโวลก้า–ยูรัลและส่วนใหญ่ของมณฑลทหารไซบีเรีย เขตเริ่มดำเนินการเมื่อวันที่ 21 ตุลาคม ค.ศ. 2010 ภายใต้การบังคับบัญชาของพลโทวลาดิมีร์ เชอร์กิน
มณฑลทหารกลางเป็นมณฑลทหารที่ใหญ่ที่สุดในประเทศรัสเซียตามขนาดทางภูมิศาสตร์ มีพื้นที่ 7,060,000 ตารางกิโลเมตร (2,730,000 ตารางไมล์) (คิดเป็น 40% ของดินแดนรัสเซีย) และประชากร 54.9 ล้านคน (39%) เขตนี้ประกอบด้วยหน่วยองค์ประกอบของประเทศรัสเซีย 29 เขต จาก 85 เขต ได้แก่ ดินแดนอัลไต, สาธารณรัฐอัลไต, สาธารณรัฐบัชคอร์โตสตาน, แคว้นเชเลียบินสค์, สาธารณรัฐชูวัช, แคว้นอีร์คุตสค์, แคว้นเคเมโรโว, สาธารณรัฐคาคัสเซีย, เขตปกครองตนเองคันตี-มันซี–ยูกรา, แคว้นคีรอฟ, ดินแดนครัสโนยาสค์, แคว้นคูร์กัน, สาธารณรัฐมารีเอล , สาธารณรัฐมอร์โดเวีย, เขตปกครองตนเองยามาโล-เนเนตส์, แคว้นโนโวซีบีสค์, แคว้นออมสค์, แคว้นโอเรนบุร์ก, แคว้นเปนซา, ดินแดนเปียร์ม, แคว้นซามารา, แคว้นซาราตอฟ, แคว้นสเวียร์ดลอฟสค์, สาธารณรัฐตาตาร์สตาน, แคว้นตอมสค์, สาธารณรัฐตูวา, แคว้นตูย์เมน, สาธารณรัฐอุดมูร์ต, แคว้นอูลยานอฟสค์
มณฑลทหารกลางมีกองบัญชาการใหญ่ในเยคาเตรินเบิร์ก และผู้บัญชาการมณฑลคนปัจจุบันคือ พันเอกอเล็กซานเดอร์ ลาแปง ซึ่งดำรงตำแหน่งตั้งแต่ 22 พฤศจิกายน ค.ศ. 2017
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Army of Russia
59°56′17″N 30°19′02″E﻿ / ﻿59.9381°N 30.3172°E﻿ / 59.9381; 30.3172
| ด ค กมณฑลทหารของสหพันธรัฐรัสเซีย |
| --- | --- |
มณฑลทหารตั้งแต่ ค.ศ. 2010 กลาง  ตะวันออก  เหนือ (ตั้งแต่ ค.ศ. 2014)  ใต้  ตะวันตก
มณฑลทหารก่อน ค.ศ. 2010: ตะวันออกไกล  ภูมิภาคพิเศษคาลีนินกราด  เลนินกราด  มอสโก  คอเคซัสเหนือ  ไซบีเรีย  อูรัล  วอลกา  วอลกา-อูรัล
มนุษยนิยมแบบฆราวาส

มนุษยนิยมแบบฆราวาส (อังกฤษ: secular humanism; Humanism) เป็นปรัชญามนุษยนิยมแบบหนึ่งที่เน้นเหตุผล จริยธรรม และความยุติธรรมทางสังคมของมนุษย์ และปฏิเสธการใช้หลักคำสอนต้องเชื่อ คตินิยมเหนือธรรมชาติ วิทยาศาสตร์เทียม รวมถึงความเชื่อเรื่องไสยศาสตร์ มาเป็นพื้นฐานทางศีลธรรมและการตัดสินใจต่าง ๆ
แม้มนุษยนิยมแบบฆราวาสจะเชื่อว่ามนุษย์เป็นคนดีมีจริยธรรมและศีลธรรมได้โดยไม่จำเป็นต้องมีศาสนาหรือเชื่อเรื่องพระเจ้า แต่ก็ไม่ได้มองว่ามนุษย์เป็นสิ่งชั่วร้ายหรือดีงามมาแต่กำเนิด หรือมองว่ามนุษย์เป็นสิ่งเหนือกว่าธรรมชาติ แต่เน้นความรับผิดชอบต่อมนุษย์และผลจากการตัดสินใจ มนุษยนิยมแบบฆราวาสมีมโนทัศน์พื้นฐานว่าคตินิยมใด ๆ ไม่ว่าเกี่ยวกับศาสนาหรือการเมืองจะต้องถูกตรวจสอบเสียก่อน ไม่ใช่ยอมรับหรือปฏิเสธไปโดยง่าย จึงถือว่าการแสวงหาความจริงโดยอาศัยปรัชญาและวิทยาศาสตร์เป็นหลักนั้นเป็นสารัตถะของมนุษยนิยมแบบฆราวาส
มงคลแชนแนล

| --- | --- |

ประเทศ:  ไทย
พื้นที่แพร่ภาพ:  ประเทศไทย
เครือข่าย: สถานีโทรทัศน์/สถานีวิทยุ โทรทัศน์ผ่านดาวเทียม
คำขวัญ: ความสุขของทุกคน มงคล แชนแนล
สำนักงานใหญ่: เลขที่ 1320 ซอยอินทามระ 26 แขวงรัชดาภิเษก เขตดินแดง กรุงเทพมหานคร 10400
แบบรายการ
ระบบภาพ: 480i (16:9 คมชัดปกติ)
ความเป็นเจ้าของ
เจ้าของ: บริษัท สหมงคลฟิล์ม อินเตอร์เนชั่นแนล จำกัด: (2550 - ปัจจุบัน)
บุคลากรหลัก: สมศักดิ์ เตชะรัตนประเสริฐ กรรมการผู้อำนวยการใหญ่
ช่องรอง: Happy Home TV
ประวัติ
เริ่มออกอากาศ: ระบบดาวเทียม: 4 กรกฎาคม พ.ศ. 2550 (17 ปี)
ยุติออกอากาศ: 30 มิถุนายน พ.ศ. 2560
ลิงก์
เว็บไซต์: mongkolchannel.com
ออกอากาศ

ทีวีดาวเทียม
GMM Z: ช่อง 96
Big4 , Leotech  , Infosat  , Thaisat: ช่อง 96
Dynasat: ช่อง 96
Sunbox: ช่อง 76
Hi: ช่อง 96
Qsat: ช่อง 96
สื่อสตรีมมิง
กล่องรับดาวเทียม NBT 11
 
สถานีโทรทัศน์ช่อง มงคล แชนแนล (อังกฤษ: Mongkol Channel; เป็นสถานีโทรทัศน์ผ่านดาวเทียมซึ่งอยู่ในการดูแลของบริษัท สหมงคลฟิล์ม อินเตอร์เนชั่นแนล จำกัด เริ่มแพร่ภาพเป็นปฐมฤกษ์ เมื่อวันที่ 4 กรกฎาคม พ.ศ. 2550 ทางช่อง 187 โดยมี สมศักดิ์ เตชะรัตนประเสริฐ เป็นประธานกรรมการบริษัท บริษัท สหมงคลฟิล์ม อินเตอร์เนชั่นแนล จำกัด ควบคุมดูแลอยู่
ช่องนี้จะออกอากาศรายการทั้งหมดที่ผลิตในเครือสหมงคลฟิล์ม รวมทั้งออกอากาศภาพยนตร์ในเครือบริษัท สหมงคลฟิล์ม อินเตอร์เนชั่นแนล, มงคลภาพยนตร์, มงคลเมเจอร์ รวมถึงซีรีส์จากประเทศอินเดีย ที่ออกอากาศทางช่อง Zee TV ช่องยักษ์ใหญ่ในอินเดีย ก็ถูกสหมงคลฟิล์มซื้อลิขสิทธิ์นำมาออกอากาศในไทยทั้งสิ้น เช่น พระศิวะ, ทศกัณฐ์, นาคิน เป็นต้น ยกเว้นเพียงเรื่อง พระพุทธเจ้า มหาศาสดาโลก เท่านั้นที่ไม่ได้ออกอากาศช่องนี้ แต่ย้ายไปออกอากาศใน ช่องเวิร์คพอยท์ แทน
ช่อง มงคล แชนแนล ยุติการออกอากาศ เมื่อวันที่ 30 มิถุนายน พ.ศ. 2560 เนื่องจากครบกำหนดการออกอากาศ 10 ปี
อัตลักษณ์

มงคล แชนแนล มีอัตลักษณ์เป็นภาพใบโพ ซึ่งก็คือตราสัญลักษณ์ของบริษัท สหมงคลฟิล์ม อินเตอร์เนชั่นแนล จำกัด อยู่ฝั่งซ้ายมือ ด้านล่างภาพใบโพนั้นมีตัวอักษรภาษาอังกฤษสีเขียวขนาดกลางว่า "MM" และต่อจากรูปใบโพธิ์มีตัวอักษรสีเขียวภาษาไทยมาทางขวามือว่า "มงคล" อยู่ด้านบน และคำว่า "แชนแนล" อยู่ด้านล่างติดกัน และด้านล่างคำว่าง "มงคล แชนแนล" จะมีตัวอักษรสีขาวภาษาอังกฤษขนาดเล็กบอกเว็บไซต์ช่องว่า "www.mongkolchannel.com" โดยช่องนี้มีคำขวัญว่า "ความสุขของทุกคน มงคล แชนแนล"
แหล่งข้อมูลอื่น

เว็บไซต์อย่างเป็นทางการ
มณฑลทหารตะวันตก

| มณฑลทหารตะวันตก Western Military District |
| --- | --- |
Западный военный округ
ตราของมณฑลทหารตะวันตก
ประจำการ: 20 ตุลาคม ค.ศ. 2010
ประเทศ:  รัสเซีย
เหล่า:  กองทัพรัสเซีย
กำลังรบ: มณฑลทหาร
ขึ้นกับ: กระทรวงกลาโหม
กองบัญชาการ: อาคารเจ้าหน้าที่ทั่วไป, เซนต์ปีเตอส์เบิร์ก
อิสริยาภรณ์: แม่แบบ:Order of Lenin Decoration
เครื่องหมายสังกัด
ธง: 
มณฑลทหารตะวันตก (อังกฤษ: Western Military District; รัสเซีย: Западный военный округ) เป็นมณฑลทหารของประเทศรัสเซีย
มันเป็นหนึ่งในห้าเขตการทหารของกองทัพรัสเซีย โดยมีเขตอำนาจศาลหลักอยู่ในภูมิภาคกลางตะวันตกของรัสเซียยุโรป มณฑลทหารตะวันตกถูกสร้างขึ้นโดยเป็นส่วนหนึ่งของการปฏิรูปทางทหารในปี ค.ศ. 2008 และก่อตั้งโดยพระราชกฤษฎีกาของประธานาธิบดีหมายเลข 1144 ลงนามเมื่อวันที่ 20 กันยายน ค.ศ. 2010 โดยเป็นการควบรวมกิจการของมณฑลทหารมอสโก มณฑลทหารเลนินกราด และเขตพิเศษคาลินินกราด เขตเริ่มดำเนินการเมื่อวันที่ 20 ตุลาคม ค.ศ. 2010 ภายใต้คำสั่งของพลเอกวาเลรี เจราซิมอฟ
มณฑลทหารตะวันตกเป็นมณฑลทหารที่เล็กที่สุดเป็นอันดับสองในประเทศรัสเซียตามขนาดทางภูมิศาสตร์ เขตนี้ประกอบด้วยหน่วยองค์ประกอบของประเทศรัสเซีย 26 เขต ได้แก่ แคว้นเบลโกรอด, แคว้นเบรียนสค์, แคว้นอีวาโนโว, แคว้นคาลินินกราด, แคว้นคาลูกา, คาเรเลีย, แคว้นคอสโตรมา, แคว้นคูสค์, แคว้นเลนินกราด, แคว้นลีเปตสค์, มอสโก, แคว้นมอสโก, แคว้นนิจนีนอฟโกรอด, แคว้นนอฟโกรอด, แคว้นโอริออล, แคว้นปัสคอฟ, แคว้นเรียซัน, เซนต์ปีเตอส์เบิร์ก, แคว้นสโมเลนสค์, แคว้นตัมบอฟ, แคว้นตเวียร์, แคว้นตูลา, แคว้นวลาดีมีร์, แคว้นโวลอกดา, แคว้นโวโรเนจ, แคว้นยาโรสลัฟล์ เมื่อวันที่ 1 ธันวาคม ค.ศ. 2014 กองบัญชาการยุทธศาสตร์ร่วมอาร์กติกได้แยกตัวออกจากมณฑลทหารตะวันตก โดยได้ถอดแคว้นอาร์ฮันเกลสค์, แคว้นมูร์มันสค์, สาธารณรัฐโคมี และเขตปกครองตนเองเนเนตส์ เช่นเดียวกับกองเรือบอลติกและกองเรือเหนือของกองทัพเรือรัสเซีย ออกจากกองบัญชาการเขต
มณฑลทหารตะวันตกมีกองบัญชาการอยู่ในอาคารเจ้าหน้าที่ทั่วไปในเซนต์ปีเตอส์เบิร์ก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Army of Russia
59°56′17″N 30°19′02″E﻿ / ﻿59.9381°N 30.3172°E﻿ / 59.9381; 30.3172
| ด ค กมณฑลทหารของสหพันธรัฐรัสเซีย |
| --- | --- |
มณฑลทหารตั้งแต่ ค.ศ. 2010 กลาง  ตะวันออก  เหนือ (ตั้งแต่ ค.ศ. 2014)  ใต้  ตะวันตก
มณฑลทหารก่อน ค.ศ. 2010: ตะวันออกไกล  ภูมิภาคพิเศษคาลีนินกราด  เลนินกราด  มอสโก  คอเคซัสเหนือ  ไซบีเรีย  อูรัล  วอลกา  วอลกา-อูรัล
มงกุฎแห่งอินเดีย

| มงกุฎแห่งอินเดีย Imperial Crown of India |
| --- | --- |
 รายละเอียดของมงกุฎ
รายละเอียด
สำหรับ:  อินเดีย
ผลิตเมื่อ: ค.ศ. 1911
ผู้ครอบครอง: พระมหากษัตริย์แห่งสหราชอาณาจักร
น้ำหนักสุทธิ: 0.97 กิโลกรัม
จำนวนโค้ง: 4 โค้ง
วัตถุดิบหลัก: เงินเคลือบทองคำ
วัสดุซับใน: กำมะหยี่สีม่วง กรุขอบด้วยขนเออร์มิน
อัญมณีสำคัญ: มรกต, ทับทิม, แซฟไฟร์, เพชร
มงกุฎแห่งอินเดีย หรือ อิมพิเรียลคราวน์แห่งอินเดีย (อังกฤษ: The Imperial Crown of India) เป็นมงกุฎประจำสำหรับประมุขแห่งราชวงศ์อังกฤษ ซึ่งมีพระอิสริยยศเป็นสมเด็จพระจักรพรรดิแห่งอินเดีย ซึ่งใช้ในช่วงทศวรรษสุดท้ายของจักรวรรดิอินเดีย มงกุฎองค์นี้เก็บรักษารวมกันกับเครื่องราชกกุธภัณฑ์แห่งสหราชอาณาจักร แต่มิถือเป็นส่วนหนึ่งของเครื่องราชกกุธภัณฑ์
ประวัติ

มงกุฎองค์นี้สร้างขึ้นสำหรับสมเด็จพระเจ้าจอร์จที่ 5 ซึ่งมีพระอิสริยยศเป็นสมเด็จพระจักรพรรดิแห่งอินเดีย เพื่อใช้ในพิธีบรมราชภิเษกเป็นจักรพรรดิ (พิธีเดลี ดูร์บา) ในปีค.ศ. 1911 โดยความจำเป็นเนื่องจากความเชื่อที่ว่ามงกุฎและเครื่องราชกกุธภัณฑ์ของสหราชอาณาจักรจะไม่สามารถออกจากแผ่นดินของสหราชอาณาจักรได้
สมเด็จพระเจ้าจอร์จที่ 5และสมเด็จพระราชินีเสด็จพระราชดำเนินไปยังกรุงเดลีเพื่อพระราชพิธีบรมราชภิเษกเป็นจักรพรรดินี้ เพื่อแสดงพระองค์ต่อหน้าเจ้าชายแห่งอินเดียพระองค์ต่างๆ แต่เพียงแค่พระองค์และสมเด็จพระราชินีนั้นไม่ได้ถูกสวมมงกุฎในระหว่างพระราชพิธี เนื่องจากอาร์ชบิชอปแห่งแคนเทอร์เบอรี ในขณะนั้น คิดว่าไม่เหมาะสมที่จะทำพิธีอย่างชาวคริสเตียนในประเทศที่ประชากรส่วนใหญ่นับถือศาสนาฮินดูและมุสลิม และนอกจากนั้น พระราชพิธีบรมราชภิเษกที่เกิดขึ้นในประเทศอังกฤษนั้นถือว่าเป็นการเสวยราชย์สำหรับอาณาเขตหรือแผ่นดินต่างๆภายในจักรวรรดิในเวลาเดียวกัน ดังนั้น ในพระราชพิธี พระองค์เพียงทรงมงกุฎนี้ในขณะเสด็จพระราชดำเนินเข้าบริเวณพิธี และพระราชพิธีนั้นเป็นเพียงการประกาศถึงพระราชพิธีบรมราชภิเษกที่เกิดขึ้นไปแล้วในอังกฤษ
ช่างเพชรแห่งพระราชสำนัก ได้แก่ บริษัท การ์ราร์ด แอนด์ โค ได้สร้างมงกุฏองค์นี้ด้วยราคาประมาณ £60,000 (หรือ £4,530,137 ในปีค.ศ. 2013) ด้วยน้ำหนักกว่า 34.05 ออนซ์ (0.97 กิโลกรัม) ประกอบด้วยอัญมณีต่างๆ ได้แก่ มรกต, ทับทิม, แซฟไฟร์, เพชร 6,100 เม็ด และทับทิบขนาดใหญ่ 1 เม็ด ซึ่งมงกุฎองค์นี้ทำให้สมเด็จพระเจ้าจอร์จที่ 5ทรงปรารภว่ามีน้ำหนักมาก ภายหลังจากทรงในพระราชพิธีแล้ว ต่อมามงกุฎองค์นี้ไม่เคยถูกทรงอีกเลยโดยพระมหาษัตริย์ของสหราชอาณาจักร
การออกแบบ

แบบโดยรวมของมงกุฎองค์นี้มีลักษณะคล้ายกับมงกุฎแห่งสหราชอาณาจักรองค์อื่นๆ ซึ่งประกอบด้วยโครงทรงกลมทำจากเงินชุบทองคำประดับสี่ด้านด้วยกางเขนแพตตี้ สลับกับดอกเฟลอร์เดอลิส (ดอกลิลลี่) ยกเว้นแต่บริเวณโค้งด้านบน ซึ่งปกติจะรวมกันบริเวณฐานของลูกโลกทรงกลมซึ่งอยู่ด้านบน และปิดยอดด้วยกางเขนหลัก แต่องค์นี้นั้นเป็นโค้งซึ่งรวมปลายยอดมารวมกันอย่างอ่อนช้อยตามศิลปะแบบเอเซีย ซึ่งต่างกันอย่างสิ้นเชิงกับองค์อื่นๆ
นอกจากนี้มงกุฎองค์นี้ เป็นเพียงองค์เดียวที่มีโค้งจำนวน 8 โค้ง (หรือ 4 ครึ่งวงกลมตัดกัน) ในแบบของยุโรปภาคพื้นทวีป ซึ่งปกติแล้วธรรมเนียมของอังกฤษจะมีเพียงแค่ 4 โค้ง โดยความแตกต่างนี้ยังถือเป็นเชิงสัญลักษณ์อีกด้วย เนื่องจากมงกุฎองค์นี้แสดงให้เห็นความแตกต่างระหว่างมงกุฎประจำพระอิสริยยศพระจักรพรรดิ กับพระอิสริยยศพระมหากษัตริย์
ในปัจจุบัน มงกุฎแห่งอินเดีย ได้ถูกเก็บรักษาและจัดแสดงที่หอคอยแห่งลอนดอน เคียงข้างกับเครื่องราชกกุธภัณฑ์แห่งสหราชอาณาจักร
ดูเพิ่ม

เครื่องราชกกุธภัณฑ์แห่งสหราชอาณาจักร
พระราชพิธีบรมราชาภิเษกพระมหากษัตริย์แห่งสหราชอาณาจักร
สุรสิทธิ์ วงศ์วิทยานันท์

| สุรสิทธิ์ วงศ์วิทยานันท์ป> ช., ป.ม. |
| --- | --- |

สมาชิกสภาผู้แทนราษฎร แบบสัดส่วน
ดำรงตำแหน่ง 28 พฤศจิกายน พ.ศ. 2551 – 10 พฤษภาคม พ.ศ. 2554
 
ข้อมูลส่วนบุคคล
เกิด: 11 สิงหาคม พ.ศ. 2501 (66 ปี) อำเภอขาณุวรลักษบุรี จังหวัดกำแพงเพชร
พรรคการเมือง: พลังประชาชน (2550–2551)  เพื่อไทย (2554–2561)   พลังประชารัฐ (2561–ปัจจุบัน)
คู่สมรส: โชติมา วงศ์วิทยานันท์

สุรสิทธิ์ วงศ์วิทยานันท์ (เกิด 11 สิงหาคม พ.ศ. 2501) อดีตนายทะเบียนพรรคพลังประชารัฐ อดีตสมาชิกสภาผู้แทนราษฎร แบบบัญชีรายชื่อ อดีตสมาชิกสภาผู้แทนราษฎร แบบสัดส่วน และอดีตสมาชิกวุฒิสภาจังหวัดกำแพงเพชร
ประวัติ

สุรสิทธิ์ วงศ์วิทยานันท์ เกิดเมื่อวันที่ 11 สิงหาคม พ.ศ. 2501 เป็นบุตรของนายจั๊ว และนางเล็ก แซ่เตียว มีพี่น้อง 5 คน สำเร็จการศึกษาศิลปศาสตรบัณฑิต สาขาศิลปศาสตร์ และศิลปศาสตรมหาบัณฑิต สาขายุทธศาสตร์การพัฒนา มหาวิทยาลัยราชภัฏนครสวรรค์ สมรสกับนางโชติมา มีบุตร 2 คน
งานการเมือง

อดีตเป็นผู้ใหญ่บ้านหมู่ 5 บ้านปางมะค่า และกำนันตำบลปางมะค่า อำเภอขาณุวรลักษบุรี ตามลำดับ ปี พ.ศ. 2549 ลงสมัครรับเลือกตั้งเป็นสมาชิกวุฒิสภาจังหวัดกำแพงเพชรเป็นสมาชิกวุฒิสภาไทย ชุดที่ 9 จนกระทั่งถึง การรัฐประหาร 19 กันยายน พ.ศ. 2549  ต่อมาในการเลือกตั้งสมาชิกสภาผู้แทนราษฎรปี พ.ศ. 2550 นายสุรสิทธิ์สมัครเข้าสังกัดพรรคพลังประชาชน และลงเลือกตั้งแบบสัดส่วน กลุ่มที่ 1 ลำดับที่ 7 ไม่ได้รับการเลือกตั้งในคราวแรก แต่ได้รับเลือกขึ้นมาเป็นสมาชิกสภาผู้แทนราษฎรเมื่อวันที่ 28 พฤศจิกายน พ.ศ. 2551
ในการเลือกตั้งปี พ.ศ. 2554 นายสุรสิทธิ์ย้ายไปลงในระบบเขต ในเขตเลือกตั้งที่ 2 จังหวัดกำแพงเพชร สังกัดพรรคเพื่อไทย แต่ไม่ได้รับการเลือกตั้ง โดยพ่ายให้กับนายปรีชา มุสิกุล จากพรรคประชาธิปัตย์ ต่อมาได้รับการแต่งตั้งเป็นผู้ช่วยเลขานุการรัฐมนตรีว่าการกระทรวงมหาดไทย (ประจำนายชูชาติ หาญสวัสดิ์ รัฐมนตรีช่วยว่าการกระทรวงมหาดไทย) ในรัฐบาลนางสาวยิ่งลักษณ์ ชินวัตร และ ที่ปรึกษารัฐมนตรีช่วยว่าการกระทรวงคมนาคม ตามลำดับ
ในปี พ.ศ. 2562 ได้รับเลือกตั้งเป็น ส.ส.แบบบัญชีรายชื่อ พรรคพลังประชารัฐ
งานการเมือง > สมาชิกสภาผู้แทนราษฎร

สุรสิทธิ์ วงศ์วิทยานันท์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน กลุ่มจังหวัดที่ 1 สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคพลังประชารัฐ
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูลอื่น

นายสุรสิทธิ์ วงศ์วิทยานันท์ เก็บถาวร 2016-03-05 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สิน (นายสุรสิทธิ์ วงศ์วิทยานันท์)[ลิงก์เสีย], กรมการปกครอง
ข้อมูลนักการเมืองไทย (นายสุรสิทธิ์ วงศ์วิทยานันท์), ศูนย์ข้อมูลนักการเมืองไทย
มนุษยปรัชญา

รูดอล์ฟ ชไตเนอร์ ผู้คิดและก่อตั้งวิชามนุษยปรัชญา
มนุษยปรัชญา (อังกฤษ: Anthroposophy) คือวิชาปรัชญาแขนงหนึ่งซึ่งคิดขึ้นโดยรูดอล์ฟ ชไตเนอร์ ว่าด้วยสมมติฐานเกี่ยวกับการคงอยู่ของวัตถุวิสัย, โลกของจิตและองค์ปัญญาซึ่งมนุษย์สามารถเข้าถึงได้ผ่านการพัฒนาภายใน กล่าวโดยลงลึกคือ วิชามนุษยปรัชญามีเป้าหมายเพื่อพัฒนาศักยภาพการจินตนาการ, แรงดลใจ และญาณหยั่งรู้ ผ่านการสั่งสมและบ่มเพาะในรูปของความนึกคิดที่ไม่มีประสบการณ์ส่วนตัวเข้ามาเกี่ยวข้อง และนำเสนอความนึกคิดดังกล่าวโดยการพิสูจน์อาศัยเหตุผล การศึกษาประสบการณ์ทางจิตของวิชามนุษยปรัชญามีเป้าหมายเพื่อบรรลุความเที่ยงแท้ (precision) และความรู้แจ้ง (clarity) ซึ่งเชื่อว่าสามารถบรรลุได้โดยอาศัยหลักวิทยาศาสตร์ธรรมชาติในการค้นคว้าโลกกายหยาบ
มณฑลทหารตะวันออก

| มณฑลทหารตะวันออก Eastern Military District |
| --- | --- |
Восточный военный округ
ตราของมณฑลทหารตะวันออก
ประจำการ: 21 ตุลาคม ค.ศ. 2010
ประเทศ:  รัสเซีย
รูปแบบ: มณฑลทหาร
ขึ้นกับ:  กองทัพบกรัสเซีย
กองบัญชาการ: 15 ถนนเซรีเชวา, ฮาบารอฟสค์
อิสริยาภรณ์: เครื่องอิสริยาภรณ์ธงแดง เครื่องอิสริยาภรณ์เลนิน เครื่องอิสริยาภรณ์ซูโวรอฟ
ผู้บังคับบัญชา
ผู้บัญชาการปัจจุบัน: พลเอกอาวุโส อเล็กซานเดอร์ ไชโก
เครื่องหมายสังกัด
ธง: 
มณฑลทหารตะวันออก (อังกฤษ: Eastern Military District; รัสเซีย: Восточный военный округ) เป็นมณฑลทหารของประเทศรัสเซีย
มันเป็นหนึ่งในห้ามณฑลทหารของกองทัพรัสเซีย โดยมีเขตอำนาจอยู่ภายในเขตสหพันธ์ตะวันออกไกลของประเทศรัสเซีย มณฑลทหารตะวันออกถูกสร้างขึ้นโดยเป็นส่วนหนึ่งของการปฏิรูปทางทหารในปี ค.ศ. 2008 และก่อตั้งโดยพระราชกฤษฎีกาของประธานาธิบดีหมายเลข 1144 ลงนามเมื่อวันที่ 20 กันยายน ค.ศ. 2010 เพื่อแทนที่เขตทหารตะวันออกไกลด้วยการเพิ่ม ทรานส์ไบคาล ส่วนหนึ่งของมณฑลทหารไซบีเรีย เขตนี้เริ่มดำเนินการเมื่อวันที่ 21 ตุลาคม ค.ศ. 2010 ภายใต้การบังคับบัญชาของพลเรือเอกคอนสแตนติน ซิเดนโก
มณฑลทหารตะวันออกเป็นเขตทหารที่ใหญ่เป็นอันดับสองในประเทศรัสเซีย ด้วยขนาดทางภูมิศาสตร์ที่ 7,000,000 ตารางกิโลเมตร (2,700,000 ตารางไมล์) เขตนี้ประกอบด้วย 12 หน่วยองค์ประกอบของประเทศรัสเซีย ได้แก่ แคว้นอามูร์, สาธารณรัฐบูเรียเตีย, เขตปกครองตนเองชูคอตคา, แคว้นปกครองตนเองยิว, ดินแดนคัมชัตคา, ดินแดนฮาบารอฟสค์, แคว้นมากาดัน, ดินแดนปรีมอร์เย, สาธารณรัฐซาคา, แคว้นซาฮาลิน, ดินแดนซาไบคัลสกี
ผู้บัญชาการกองกำลังป้องกันภัยทางอากาศเป็นผู้อยู่ใต้บังคับบัญชาของกองกำลังทั้งหมดของทหารบกและอาวุธของกองทัพบกที่ปรับใช้ในอาณาเขตของมณฑล ยกเว้นกองกำลังขีปนาวุธยุทธศาสตร์และกองทัพอากาศและอวกาศ นอกจากนี้ ยังอยู่ใต้การปฏิบัติงานบังคับบัญชาของกองกำลังรักษาความปลอดภัยแห่งชาติ กองกำลังรักษาชายแดนของเอฟเอสบี เช่นเดียวกับหน่วยงานของกระทรวงสถานการณ์ฉุกเฉินและกระทรวงและหน่วยงานอื่น ๆ ที่ปฏิบัติงานในมณฑล
มณฑลทหารตะวันออกมีกองบัญชาการในคาบารอฟสค์ และผู้บัญชาการมณฑลคนปัจจุบันคือ พลเอกอาวุโส อเล็กซานเดอร์ ไชโก ซึ่งดำรงตำแหน่งตั้งแต่เดือนพฤศจิกายน พ.ศ. 2564
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Eastern Military District
| ด ค กมณฑลทหารของสหพันธรัฐรัสเซีย |
| --- | --- |
มณฑลทหารตั้งแต่ ค.ศ. 2010 กลาง  ตะวันออก  เหนือ (ตั้งแต่ ค.ศ. 2014)  ใต้  ตะวันตก
มณฑลทหารก่อน ค.ศ. 2010: ตะวันออกไกล  ภูมิภาคพิเศษคาลีนินกราด  เลนินกราด  มอสโก  คอเคซัสเหนือ  ไซบีเรีย  อูรัล  วอลกา  วอลกา-อูรัล
มธุลดา

ระวังสับสนกับ รุ่งอรุณ
| มธุลดา |
| --- | --- |

เถาดอกของมธุลดา

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Lamiales
วงศ์:: Bignoniaceae
สกุล:: Campsis
สปีชีส์:: C.  radicans
ชื่อทวินาม
Campsis radicans Seem.

มธุลดา (อังกฤษ: American campsis) เป็นพันธุ์ไม้พื้นเมืองของทวีปอเมริกาเหนือ ทางตะวันออกของทวีป
มธุลดานั้นจากการศึกษาทางสัณฐานวิทยาและชีวโมเลกุลพบว่ามธุลดาและรุ่งอรุณเคยเป็นพืชชนิดเดียวกันและขึ้นอยู่ในบริเวณเดียวกันมาก่อน โดยอ้างอิงทฤษฎีที่ว่าพื้นที่ทางเอเชียตะวันออกเคยเชื่อมติดกับทวีปอเมริกาเหนือโดยเรียกส่วนนี้ว่า "Bering land bridge" และต่อมาเมื่อมีช่องแคบเบริ่งเกิดขึ้นทำให้มีวิวัฒนาการแยกเป็นต่างชนิดกันเมื่อประมาณ 24.4 ล้านปีก่อน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Campsis radicans
Campsis radicans images at bioimages.vanderbilt.edu เก็บถาวร 2006-09-10 ที่ เวย์แบ็กแมชชีน